**1. โรงเรียนจัดทำแผนปฏิบัติการประจำปี/โครงการ/กิจกรรมคุณธรรมที่เป็นระบบต่อเนื่อง**

โรงเรียนบ้านนาเดื่อ ได้จัดทำแผนปฏิบัติการประจำปี และมีโครงการ/กิจกรรมที่ส่งเสริมกิจกรรมคุณธรรม

ของนักเรียนที่เป็นระบบต่อเนื่อง และได้ดำเนินการจัดทำโครงการโรงเรียนคุณธรรม ครั้งแรกเมื่อ พ.ศ. 2560 และมีโครงการอื่นที่สัมพันธ์กับการส่งเสริมและพัฒนานักเรียนด้านคุณธรรมจริยธรรม ดังต่อไปนี้

**-โครงการพัฒนาคุณธรรมจริยธรรม**

 - กิจกรรมอบรมวันศุกร์สุดสัปดาห์

 - กิจกรรมทำบุตรตักบาตรวันพระโรงเรียน

 - กิจกรรมวันสำคัญต่างๆ ได้แก่ กิจกรรมวันไหว้ครู กิจกรรมวันแม่แห่งชาติ กิจกรรมวันพ่อ

แห่งชาติ กิจกรรมวันปีใหม่ กิจกรรมวันสำคัญทางศาสนา กิจกรรมร่วมสืบสานประเพณี วัฒนธรรมของท้องถิ่น

 **- โครงการโรงเรียนคุณธรรม สพฐ.**

 -กิจกรรมถอดบทเรียน โครงงานคุณธรรม

 **-โครงการโรงเรียนวิถีพุทธ**

 - กิจกรรมค่ายคุณธรรม (ห้าห้องชีวิต)

-กิจกรรมครูพระสอนศีลธรรมในโรงเรียน

 **- โครงการส่งเสริมกิจกรรมพัฒนานักเรียน**

 -กิจกรรมลูกเสือ-เนตรนารี

 -กิจกรรมชุมนุม

 **- โครงการสถานศึกษาสีขาว**

 -กิจกรรมสภานักเรียน

 -กิจกรรมเรียนรู้กับครูแดร์

 -กิจกรรมรณรงค์ต่อต้านยาเสพติด

 -**โครงการส่งเสริมนักเรียนรักการเรียนรู้และพัฒนาตนเอง**

 -กิจกรรมทัศนศึกษาแหล่งเรียนรู้ในชุมชน

 -กิจกรรมทัศนศึกษาแหล่งเรียนรู้นอกสถานที่

 โรงเรียนได้ดำเนินการจัดกิจกรรมคืนคุณธรรมสู่ห้องเรียนรูปแบบโครงงานคุณธรรมในทุกชั้นเรียนตั้งแต่ระดับชั้นอนุบาล 2 – ชั้นประถมศึกษาปีที่ 6 เริ่มปีการศึกษา 2561 เป็นต้นมา

ตัวอย่างโครงงานคุณธรรม ประจำปีการศึกษา 2562

ระดับปฐมวัย

|  |  |  |
| --- | --- | --- |
| ที่ | ชื่อโครงงานคุณธรรม | ผู้รับผิดชอบโครงงาน |
| 1 | รองเท้าเจ้าระเบียบ | อนุบาลปีที่ 2 |
| 2 | ยิ้มง่าย ไหว้สวย | อนุบาลปีที่ 3 |

ระดับชั้นประถมศึกษาปีที่ 1-3

|  |  |  |
| --- | --- | --- |
| ที่ | ชื่อโครงงานคุณธรรม | ผู้รับผิดชอบโครงงาน |
| 1 | ออมวันละนิด พิชิตความจน | ชั้นประถมศึกษาปีที่ 1 |
| 2 | จิตอาสา พาสะอาด | ชั้นประถมศึกษาปีที่ 2 |
| 3 | วินัยดี ชีวีแจ่มใส  | ชั้นประถมศึกษาปีที่ 3 |

ระดับชั้นประถมศึกษาปีที่ 4-6

|  |  |  |
| --- | --- | --- |
| ที่ | ชื่อโครงงานคุณธรรม | ผู้รับผิดชอบโครงงาน |
| 1 | จิ๋วแจ๋ว เดินแถวแนวเดียวกัน | ชั้นประถมศึกษาปีที่ 4 |
| 2 | ห้องเรียนสะอาด บรรยากาศน่าเรียน | ชั้นประถมศึกษาปีที่ 5 |
| 3 | ส้วมสุขสันต์ | ชั้นประถมศึกษาปีที่ 6 |

**ผลการดำเนินงาน (ทั้งผลโดยตรงและผลพลอยได้)**

**ผลที่เกิดกับนักเรียน**

 - นักเรียนมีจิตอาสาและมีการช่วยเหลือชุมชนเพิ่มมากขึ้น มีการเสียสละเพิ่มมากขึ้น

 - นักเรียนมีสัมมนาคารวะเพิ่มขึ้น จากแต่ก่อนมาโรงเรียนไม่ไหว้ผู้ปกครอง แต่พอโรงเรียนเข้าร่วมกิจกรรมโครงการโรงเรียนคุณธรรม พบว่านักเรียนไหว้ผู้ปกครองทุกครั้งที่มาส่งและมารับที่โรงเรียน

 - นักเรียนมีความรู้ความเข้าใจเกี่ยวกับกระบวนการพัฒนาโครงงานคุณธรรมทั้งโรงเรียน และใช้โครงงานคุณธรรมเป็นเครื่องมือที่ทุกคนมีส่วนร่วมในการลงมือปฏิบัติเพื่อพัฒนาโรงเรียน ส่งผลให้พฤติกรรมที่พึงประสงค์ในโรงเรียนเพิ่มขึ้น พฤติกรรมที่ไม่พึงประสงค์ในโรงเรียนลดลง

 - นักเรียนตั้งใจเรียนเพิ่มขึ้น ส่งการบ้านและงานที่ครูมอบหมายเพิ่มขึ้น

 - นักเรียนลงทำความสะอาดบริเวณที่ได้รับมอบหมายโดยไม่ต้องบังคับ

 - นักเรียนตรงต่อเวลา ไม่มาสาย

 - นักเรียนแต่งกายตามระเบียบ

 - นักเรียนรับประทานอาหารไม่เหลือทิ้ง ใช้สิ่งของอย่างคุ้มค่า ใช้น้ำและไฟฟ้าอย่างประหยัด

 - นักเรียนไม่ลอกการบ้าน ไม่ลอกข้อสอบเพื่อน

**ผลที่เกิดกับครู**

 - คุณครูเอาใจใส่การสอนดียิ่งขึ้น

 - คุณครูส่งงานตามกำหนดเวลา

 - คุณครูแต่งกายตามระเบียบและข้อตกลงของหน่วยงาน

 - คุณครูรับประทานอาหารไม่เหลือทิ้ง ใช้สิ่งของอย่างคุ้มค่า ใช้น้ำและไฟฟ้าอย่างประหยัดและคุ้มค่า

 - คุณครูไม่นำทรัพย์สินของราชการไปใช้เพื่อประโยชน์ส่วนตัว

 - คุณครูช่วยเหลืองานโรงเรียนและชุมชนด้วยความเต็มใจ

**ผลที่เกิดกับผู้บริหาร**

 - ผู้บริหารตรงต่อเวลา

 - ผู้บริหารแต่งกายตามระเบียบ ข้อตกลงของหน่วยงาน

 - ผู้บริหารรับประทานอาหารไม่เหลือทิ้ง ใช้สิ่งของอย่างคุ้มค่า ใช้น้ำและไฟฟ้าอย่างประหยัด

 - ผู้บริหารไม่นำทรัพย์สินของราชการไปใช้เพื่อประโยชน์ส่วนตัว

 - ผู้บริหารไม่มีการรับสินบน

 - ผู้บริหารช่วยเหลืองานโรงเรียนและชุมชนด้วยความเต็มใจ

**ผลที่เกิดกับโรงเรียน**

 สภาพแวดล้อมภายในโรงเรียนของโรงเรียนบ้านนาเดื่อ มีความสะอาดเป็นระเบียบ ร่มรื่น สวยงาม มีแหล่งการเรียนรู้ที่มีความหลากหลายพอเพียงกับจำนวนนักเรียน โดยมุ่งเน้นในเรื่องการปรับสภาพแวดล้อมทั้งภายในและภายนอกโรงเรียน เพื่อให้เอื้อต่อการปลูกฝังและปลุกจิตสำนึกด้านคุณธรรม เช่น การพัฒนาในส่วนของอาคารสถานที่ สิ่งแวดล้อมภายในโรงเรียนให้เป็นแหล่งการเรียนรู้เชิงคุณธรรม เพื่อปลูกฝังให้นักเรียนเกิดจิตสำนึกที่ดี

**ผลที่เกิดกับครอบครัวของนักเรียน**

 - ผู้ปกครองยึดแนวปฏิบัติตามพฤติกรรมบ่งชี้เชิงบวกที่ได้ร่วมกำหนดขึ้น ทำให้เกิดเป็นการฝึกปฏิบัติทั้งครอบครัว อังส่งผลให้ครอบครัวนักเรียนมีพฤติกรรมอันไม่พึงประสงค์ลดลง เช่น พูดคำหยาบคายน้อยลง และส่งผลให้พฤติกรรมบ่งชี้เชิงบวกเพิ่มมากขึ้น

 - ผู้ปกครองให้ความร่วมมือในการปฏิบัติตนในเรื่องการรับส่งนักเรียน โดยเปลี่ยนจากเข้ามาส่งภายในโรงเรียน เปลี่ยนเป็นจอดส่งและรับนักเรียนบริเวณหน้าโรงเรียน เพื่อความปลอดภัยของนักเรียน และความเป็นระเบียบวินัยของโรงเรียน

**ผลที่เกิดกับชุมชน**

 เมื่อชุมชนรับทราบนโยบายการดำเนินกิจกรรมโครงการโรงเรียนคุณธรรม สพฐ. และเห็นถึงพฤติกรรมของนักเรียนที่มีการพัฒนาไปในทิศทางที่ดีขึ้น ทำให้ชุมชนยอมรับในการดำเนินกิจกรรมโครงการโรงเรียนคุณธรรม สพฐ. และพร้อมให้ความร่วมมือในการดำเนินงานต่าง ๆ ของโรงเรียน โดยโรงเรียนได้มีการประสานงานและมีส่วนร่วมกับชุมชนในการจัดกิจกรรมต่าง ๆ ตลอดปีการศึกษา โดยเฉพาะกิจกรรมที่เกี่ยวกับวัฒนธรรม ประเพณี และพิธีกรรมทางศาสนา เช่น ประเพณีแห่เทียนเข้าพรรษา บุญข้าวประดับดิน เป็นต้น ตลอดจนกิจกรรม ที่เป็นประโยชน์ เช่น กิจกรรมวันสำคัญ ได้แก่ กิจกรรมวันเด็กแห่งชาติ กิจกรรมวันแม่ เป็นต้น จนทำให้เกิดความร่วมมือ ความเข้าใจที่ดีต่อกัน เกิดความรักและความภาคภูมิใจในโรงเรียนและชุมชนจวบจนปัจจุบัน